Cum afli ce se întâmplă în lume?
Cantitatea de informații disponibilă doar la un clic distanță
pare infinită,
dar timpul şi energia
pentru a le asimila şi evalua sunt limitate.
Toate informaţiile din lume
nu ne vor fi de folos
decât dacă știm să filtrăm știrile.
Pentru bunicii, părinţii,
sau chiar şi pentru fraţii mai mari
această idee ar fi sunat ciudat.
Cu doar câteva decenii în urmă,
știrile erau atotcuprinzătoare.
Opţiunile erau limitate
la câteva reviste de interes general,
ziare de mare circulație
și la trei sau patru canale tv,
unde câțiva prezentatori de nădejde transmiteau știrile
la aceeași oră în fiecare seară.
Dar problemele acestui sistem au apărut
odată cu creșterea mass-mediei.
Deși se știa că statele autoritare
controlau şi cenzurau informaţiile,
o serie de scandaluri au arătat
că și guvernele democrate derutau publicul,
adesea cu ajutorul mass-mediei.
Dezvăluiri ale unor războaie mușamalizate,
asasinări secrete şi corupţie politică
au compromis încrederea publicului
în relatările oficiale
prezentate de sursele guvernamentale.
Această lipsă de încredere în titanii mass-mediei
a dus la apariţia unor ziare,
emisiuni radio și televiziuni alternative,
ce concurau cu principalele surse de informare
și prezentau știrile din perspective diferite.
Recent, internetul a multiplicat
cantitatea de informații și opinii.
Cu ajutorul rețelelor de socializare, a blogurilor și a videoclipurilor online,
fiecare cetățean a devenit un potențial reporter.
Dar dacă toţi sunt reporteri, nimeni nu este,
şi diverse surse se contrazic nu doar asupra opiniilor,
ci și asupra faptelor.
Deci cum afli adevărul sau ceva apropiat de adevăr?
Cea mai bună variantă e să citiți știrea originală,
nefiltrată de intermediari.
În locul articolelor despre studii științifice
sau despre discursurile politicienilor,
adesea puteţi găsi materialul original
pentru a-l interpreta singuri.
Pentru știrile de actualitate,
urmăriți reporteri pe rețelele de socializare.
În timpul evenimentelor majore,
cum ar fi Primăvara Arabă,
sau protestele din Ucrania,
prezentatorii de ştiri şi bloggerii au postat actualizări şi înregistrări
din mijlocul haosului.
Deşi multe dintre acestea au apărut în articole sau emisiuni,
reţineţi că aceste versiuni ajustate
combină adesea vocea celor care au fost acolo
cu comentariile editorilor ce n-au fost prezenți.
În același timp, cu cât povestea e mai haotică,
cu atât mai puţin ar trebui să o urmărim în timp real.
În cazul unor evenimente cum ar fi atacurile teroriste
sau dezastrele naturale,
mass-media încearcă să transmită continuu
chiar și atunci când nu sunt disponibile noi informații de încredere
uneori ducând la informații incorecte,
sau la acuzarea unor persoane inocente.
Este uşor să devenim neliniştiţi,
dar încercați să aflați ultimele informații
doar de câteva ori pe zi,
și nu la fiecare câteva minute,
permițând astfel informațiilor complete să apară
și rapoarte false să fie dezmințite.
Deşi jurnalismul are ca scop obiectivitatea,
uneori nu poate fi evitată subiectivitatea.
Când nu putem citi sursa știrii,
putem citi despre aceasta din mai multe surse,
care folosesc reporteri diferiți
şi intervievează diverşi experţi.
Când ne informăm din surse diverse
putem observa diferenţele
și ne vom putea forma o idee de ansamblu.
E foarte important să separăm faptele de opinii.
Folosirea cuvintelor „cred”, „posibil” sau „probabil"
indică faptul că sursa e prudentă, sau mai rău, face presupuneri.
Și feriţi-vă de rapoartele ce se bazează pe surse anonime.
Acestea ar putea fi persoane ce nu au nicio legătură cu știrea
sau au un interes să influențeze știrea;
din cauza anonimităţii
aceștia nu pot fi trași la răspundere
pentru informaţiile furnizate.
În cele din urmă, cel mai important,
încercați să verificați știrea înainte de a o distribui.
Deși social media ne permite să aflăm mai ușor adevărul,
aceasta permite și răspândirea zvonurilor înainte de a fi verificate,
şi minciunilor să supravieţuiască
mult timp după ce au fost dezminţite.
Așa că, înainte să distribuiți un articol ce pare de necrezut
căutaţi pe internet informaţii adiţionale
sau un context pe care poate l-ați ratat,
dar şi ce spun alţii despre asta.
Astăzi, suntem mai liberi ca niciodată
de vechii titani media,
care obișnuiau să controleze fluxul de informațiilor.
Dar odată cu libertatea vine și responsabilitatea:
responsabilitatea de a ne filtra experiențele
şi de a ne asigura că acest flux de informaţii
nu ne inundă,
lăsându-ne mai puțin informați decât înainte.